open-index/open-wikipedia-markdown huggingface dataset:
Генерал-фелдмаршал

thumb|
**Генерал-фелдмаршал** () — рутбаи олии низомӣ дар нерӯҳои заминии подшоҳии Олмон, Утриш ва Русия буд.

## Таърих
Нахустин бор дар садаи XVI дар артиши подшоҳии Олмон ба кор гирифта шуд. Дар артиши Русия Пётри Якум онро дар соли 1699 ҷорӣ кард ва то соли 1917 ба кор мерафт. Дар чандин кишвар, аз ҷумла Фаронса, он қиёсан ҳамрадиф ба дараҷаи маршал (маршал-генерал) буд. Бо таваҷҷуҳ ба дараҷабандӣ генерал-фелдмаршал баробар бо рутбаҳои генерал-адмирали флот, канслер ва ё мушовири мухтори дараҷаи аввали хадамоти мулкӣ шумурда мешуд. Дар аҳди Пётри Якум ҳамчунин рутбаи генералфелдмаршал-лейтенант (яъне муовини генерал-фелдмаршал, баландтар аз генерал-аншеф) низ роиҷ буд. Ин рутба ҳамчун ҷоизаи ифтихорӣ ғолибан ба хориҷиҳое дода мешуд, ки дар артиши рус хидмат намекарданд.

## Эзоҳ

## Адабиёт
* Бантыш-Каменский Д. Н. Биографии российских генералиссимусов и генерал-фельдмаршалов. В 4-х частях. М., 1991.

## Сарчашма
* 

Гурӯҳ:Дараҷаҳои низомӣ
OnePlus 2

**OnePlus 2** — смартфони ширкати хитоии  OnePlus мебошад, ки 29 июли 2015 сол пешниҳод шудааст. Ин смартфони дуюми силсила мебошад. OnePlus 2 аз намуди қаблӣ бо дизайн ва хусусиятҳои техникӣ тафовут дошт.

## Хусусиятҳои техникӣ
Дар намуд маротибаи аввал дар ширкати OnePlus сканери изи ангуштон истифода шудааст, ки ба тугмаи “ба қафо” насб шудааст. Инчунин OnePlus 2 якумин смартфон дар ҷаҳон бо васлаки USB Type-C мебошад.

## Низоми амалиётӣ
OnePlus 2 бо танзимоти фирмавии OxygenOS 2.0 истеҳсол мешуд, ки дар заминаи Android 5.1 Lollipop истеҳсол шудааст.

Таҷдиди OxygenOS 3 дар заминаи Android 6.0.1 моҳи майи 2016 сол сурат гирифт.

OnePlus 2 таҷдиди расмиро дар заминаи Android 7 "Nougat" нагирифтааст. Ғайрирасмӣ OnePlus 2 то Android 8.0 Oreo дар танзими LineageOS 15 таҷдид кардан мумкин аст.

Дар OnePlus 2 маротибаи аввал чангаки "Alert Slider" пайдо шуд, ки назди тугмаи танзимкунии баландии садо насб шудааст. Чангак барои тағйир додани се реҷа дар смартфон, ки қаблан истифодабаранда интихоб кардааст, имкон медиҳад, тибқи танзимоти барномавӣ - ин “Бе овоз”, “Ларзиш” ва “Занг”.

## Фурӯш
Фарзияи White Basic бо 16 Гб хотираи насбшуда 329 $, фарзияи Sandstone Black Premium бо 64 Гб 389$ арзиш дошт.

Сарпӯши фирмавии қафои смартфон аз кевлар ё бамбук 27$ арзиш доштанд.

OnePlus 2 дар Аврупо, ИМА ва Ҳиндустон дар миёнаи моҳи август ба фурӯш баромад. Фурӯш тибқи даъват, ба монанди OnePlus One амалӣ шуданд.

Дар 72 соат пас аз оғоз шудани фурӯш 1 миллион OnePlus 2 фармоиш дода шуд. Пас аз як ҳафта 2 миллион фармоиши пешакӣ амалӣ шуд. Дар моҳи сентябри 2015 сол шумораи умумии фармоишоти пешакӣ 5 миллионро ташкил кард.

12 октябри 2015 сол OnePlus намуди OnePlus 2 аз 12:00 то 13:00 HKT/CEST/PDT дар сомонаи худ бе даъват мефурӯхт.

## Далели шавқовар
Ширкати OnePlus бо Netflix барои рекламаи намудҳои OnePlus 2 ва OnePlus X ба мувофиқа омад. Аз ин рӯ дар мавсими чоруми силсилаи «House of Cards» хонуми якум смартфони OnePlus 2 истифода мекунад.

## Эзоҳ

## Пайвандҳо
* Official site OnePlus 2

Гурӯҳ:Дастгоҳҳои мобилӣ аз рӯи алифбо
Партитура

**Партитура** (  - тақсим намудан) — якҷоя ба нота навиштани асари мусиқии бисёровоза барои оркестр, хор ё ансамбли камеравӣ, ки овозҳои алоҳидаи хор ё созҳо сатр ба сатр дар як варақ ҷой дода мешаванд. Дар Партитураҳои ҳозира тартиби ҷойгиршавии овозҳо муайян аст: дар Партитураҳои хорӣ аз боло овозҳои занона (сопрано, алт), аз поён овозҳои мардона (тенор, бас) ҷойгир шудаанд; дар оркестри симфонӣ бошад бо гурӯҳҳо: аз боло ба поён созҳои нафасии чӯбин, нафасии мисин, зарбӣ ва торӣ ҷойгир мебошанд; агар дар асари оркестри симфонӣ солистҳо ё хор ҳамроҳ карда шаванд, партияи онҳо аз болои партияҳои созҳои торӣ ҷой дода мешаванд (чунин тарз дар партитураҳои операвӣ низ қобили қабул аст). Дар Партитураҳои барои дигар ҳайатҳо (оркестри эстрадӣ, оркестри нафасӣ, оркестри созҳои халқӣ) одатан ҳамон қоидаҳо (принсип) ба кор бурда мешаванд: дар боло партияҳои созҳои регистри баланддор, аз поён – созҳо бо регистри паст навишта мешаванд.

## Нигаред
* оркестри симфонӣ
## Эзоҳ

Гурӯҳ:Истилоҳи мусиқӣ
Гурӯҳ:Назарияи мусиқӣ
Романтика

**Романтика** - омезиши омилҳои мухталиф, аз қабили идея, эҳсосот, ҳаяҷон, шароити зиндагӣ мебошад, ки дар якҷоягӣ ҷаҳондарккуниро ба вуҷуд меорад. 

Романтикаро ҳамчун тарзи ҳаёт дарк кардан мумкин аст, ки бо некбинӣ, алтруизм, эҳсосоти мусбӣ, эҳсосоти баланд, муносибати баланд ба инсон фарқ мекунад ва эътирофи арзишҳое, ки ба "рӯзҳои хокистарӣ" мухолифанд, арзишҳои моддӣ, аз ҷумла прагматизм, инчунин фаъолияти сиёсӣ ва дигар "шуғлҳои ҷиддӣ". Романтика дар бораи аз нуқтаи назари муносибати идеалӣ дида баромадани вазъиятҳост.

Романтикаро мавҷудияти ангезаҳои лирикӣ ва драмавӣ дар қазоват ва амал тавсиф кардан мумкин аст.  Романтика ё муносибатҳои румонтикӣ, чун қоида, танҳо дар ҳолатҳои муайяне ба вуҷуд меоянд, ки таъсири олами беруна дар шуури одамон баробар шуда, муносибати онҳо бо ҳамдигар ба мадди аввал гузошта мешавад, рағбат миёни ҳамдигар ба вуҷуд меояд.

Мафҳуми романтика дар Англия миёнаи асри XVII пайдо шудааст. Дар аввал, он шеъри халқиро тавсиф мекард, ки бо ангезаҳои лирикӣ пур шуда, бо шеъри таълимӣ бо забони лотинӣ муқоиса карда мешуд. Баъдан, як навъ мактабҳои илмӣ ва фалсафӣ ташаккул ёфтанд, ки романтикаро ба тарзи гуногун тафсир мекарданд. Ҳамин тариқ, доираи романтикомӯзони Йена бо сарварии бародарон Шлегелҳо романтикаро ҳамчун «чизи орзуманд, баланд, ғайривоқеӣ» тавсиф мекарданд. Шлегелҳо ва дигар файласуфон дар омӯзиши худ дар бораи ҷаҳони ботинии инсон кӯшиш карданд, ки аз нуқтаи назари табиӣ-илмии ҷаҳон дур шаванд, зеро падидаи роман бо чунин назари инсон аз байн меравад.

## Нигаред низ
* Романтизм
* Муҳаббати ошиқона 
## Эзоҳ

## Пайвандҳо
Гурӯҳ:Мафҳумҳои ахлоқӣ
Гурӯҳ:Муҳаббат
Ҷаҳондарккунӣ

**Ҷаҳондарккунӣ** — муносибати инсон ба табиат ва воқеияти атроф мебошад, ки дар кайфият, ҳиссиёт, амал ва рафтори гуногуни ӯ ифода меёбад.

Ҷаҳондарккунӣ ба сифати асосҳои ҷаҳонбинии эҳсосӣ ва психологӣ хидмат мекунад, дар ҳоле ки ҷаҳонфаҳмӣ тарафи маърифатӣ ва зеҳнии он мебошад. Агар тасвирҳои визуалӣ истифода шаванд, пас дар ин ҳолат ҷаҳондарккунӣ ҷаҳономӯзӣ мешавад.

## Эзоҳ

## Адабиёт
* 
* 

Гурӯҳ:Мафҳумҳои фалсафӣ
Гурӯҳ:Ҷаҳонбинӣ
Гурӯҳ:Маърифатшиносӣ
Генератори кувонтумӣ

**Генератори кувонтумӣ** — манбаи афканишоти электромагнитии когерентӣ (оптикӣ ё радиопаҳно), ки дар асоси ҳодисаи нурафканиши илқоӣ ё нурафканиши маҷбурии атомҳо, молекулаҳо ва ионҳои ангехта кор мекунад.

Раванди нурафканиши маҷбуриро А. Эйнштейн пешниҳод карда, имкони дар асоси он сохтани Генератори кувонтумӣ-ро охири солҳои 40 садаи XX физики шӯравӣ В. А. Фабрикант пешниҳод намудааст. Дар генератори кувонтумӣ ба ҳайси моддаи корӣ газ, моеъҳо, диэлектрикҳои сахт, кристаллҳои нимноқилӣ истифода мешаванд. Моддаи корӣ аз таъсири майдони электрии пурзӯр, нури манбаи берунӣ, дастаи электронҳо ва ғайра ангезиш ёфта, барои кори генератори кувонтумӣ энергияи зарурӣ ҷудо мекунад. Нурафкании генератори кувонтумӣ ба ғайр аз монохроматӣ будан ва когерентнокии баланд, самтнокии маҳдуд ва иқтидори зиёд низ дорад. Вобаста ба дарозии мавҷ, ки генератори кувонтумӣ меафканад, генератори кувонтумиҳои гуногун – лазер (паҳно ё диапазони оптикӣ), мазер (паҳнои микромавҷӣ), разер (паҳнои рентгенӣ), газер (гамма-паҳно) мавҷуданд. Мазери нахустин дар асоси молекулаҳои аммиак соли 1954 дар як вақт ва новобаста ба ҳамдигар дар Институти физикаи АИ ИҶШС аз тарафи Н. Г. Басову А. М. Прохоров ва дар Донишгоҳи Колумбия аз ҷониби Ҷ. Таунс ва ҳамкоронаш сохта шудааст. Онҳо барои ин кор соли 1964 сазовори ҷоизаи Нобел гардиданд.

## Эзоҳ

## Адабиёт
* Ландсберг Г. С. Элементарный учебник физики. Т. 3. Колебания и волны. Оптика. Атомная и ядерная физика. М., 1985;
* Херман Й. Вилгелм Б. Лазеры для генерации сверхкоротких световых импульсов. М., 1986.

## Сарчашма
* 

Гурӯҳ:Меконики кувонтум
Гурӯҳ:Физики нур
Генератори барқ

[thumb|right|200px|Генераторҳои барқии аввали асри XX. НБО Ҳиндукуш, дар дарёи Мурғоб (дар вақти ба истифода додан пуриқтидортарин дар [Империяи Русия. Дар Венгрия истеҳсол шудааст: Ширкати Ганц]]

**Генератори барқӣ** — дастгоҳ барои ба нерӯи барқ табдил додани ягон намуди нерӯ (механикӣ, кимиёӣ, гармӣ, рӯшноӣ). Намудҳои гуногуни генератори барқӣ — электрокимиёӣ, магнитоҳидродинамикӣ, термоэлектрӣ, термоэмиссионӣ, фотоэлектрӣ, батареяҳои офтобӣ, унсурҳои галванӣ ва ғ. мавҷуданд. 

Дар генератори барқӣ раванди пайдоиши ҷараёни электрӣ ба ҳодисаи индуксияи электромагнитӣ асос ёфтааст. Генератори барқӣ ҳам ҷараёни тағйирёбанда ва ҳам ҷараёни доимӣ ҳосил мекунад. Генераторҳои ҷараёни доимӣ дар корхонаҳои саноати филизкорӣ ва электролизӣ, дар нақлиёт, киштиҳо, неругоҳҳои барқӣ ва ғ., генераторҳои ҷараёни тағйирёбанда дар автомобилҳои гибридӣ, барқанок кардани аккумуляторҳо ва дар рӯзгор истифода мешаванд.

## Эзоҳ

## Сарчашма
* 

Гурӯҳ:Нерӯи барқ
Генератори электростатикӣ

**Генератори электростатикӣ** — абзор барои ҳосил кардани барқаҳои (зарядҳои) электрӣ.

Барқа дар генератори электростатикӣ ҳангоми ба энергияи майдони электрӣ табдил ёфтани энергияи механикӣ ҳосил мешавад. Асоси сохти генератори электростатикиро ҳодисаҳои электростатикӣ ташкил медиҳанд. генератори электростатикӣ дар асоси ҳодисаи электрнокшавии ҷисмҳо бо соиш ва ҳодисаи индуксияи электростатикӣ амал мекунад. Ду намуди генератори электростатикӣ мавҷуд аст: генератори дорои интиқолдиҳандаи диэлектрикии шаклаш тасмагӣ (генератори Ван де Грааф) ва генератори дорои интиқолдиҳандаи сахти иборат аз устувона ё қурс (генератори электростатикии роторӣ). Барқаҳои электриро ба сатҳи интиқолдиҳандаи мутаҳаррик таҷҳизоти барқаовар медиҳад, ки аз маҷмӯи сӯзанҳо ва электроди ҳамвор иборат аст. Сипас барқаҳо ба электроди баландшиддати дарунхолӣ интиқол ёфта, дар он ҷо онҳоро таҷҳизоти дигари барқгир ҷудо карда мегирад ва ба ҷояшон ба сатҳи интиқолдиҳандаи аввала барқаҳои муқобилаломат меоянд, ки онҳоро таҷҳизоти аввалӣ ҷудо мекунад. Дар натиҷаи ҳаракати барқаҳои электрӣ шиддати доимии баланд ҳосил мешавад. генератори электростатикии навъи пеллетрон ва ладдетрон сохта шудаанд, ки шиддати доимии хеле баланд (15-20 МВ) ҳосил мекунанд. генератори электростатикиҳо, асосан, дар суръатфизоҳои баландшиддати зарраҳои барқанок ва техникаи баландшиддати сустҷараён истифода мешаванд.

## Эзоҳ

## Сарчашма
* 

Гурӯҳ:Генераторҳои барқ
Гурӯҳ:Электростатика
Оркестри эстрадӣ

**Оркестри эстрадӣ** - дар бисёр кишварҳо маъмул шудани номи оркестрест, ки мусиқии сабукро иҷро мекунад. Чунин навъи коллективҳо метавонанд гуногун бошанд: аз коллективи бузург, ки наздик ба ҳайати оркестри симфониянд (мас. Оркестри эстрадии Умумииттифоқии радио ва телевизиони собиқ Иттиҳоди Шӯравӣ, роҳбараш Ю. Силантев), то ансамблҳои созии начандон калон (триои эстрадӣ, квартету квинтетҳо ва ғайра). Оркестри эстрадии хурд одатан, гурӯҳи созҳои нафасиро дар ҳайаташон дохил мекунанд (4-6 саксафон, 2-4 труба, 2-3 тромбон ва диг.), як даста созҳои зарбӣ, ҳамчунин контрабас, фортепиано, гитараи гавайнӣ, баъзан якчанд скрипка. Чунин ҳайати Оркестри эстрадӣ дар иҷрои мусиқии ҷазӣ зуд-зуд истифода бурда мешавад.

Барои Оркестри эстрадӣ аз тарафи композиторони ҷаҳон асарҳои зиёде таълиф шудаанд, ки композиторони тоҷик низ аз он дар канор намондаанд. «Сюитаи рақсӣ» барои Оркестри эстрадии С. Ҳамроев, «Рақси помирии №2» барои Оркестри эстрадӣ ва «Алла» барои овоз ва Оркестри эстрадии Ф. Баҳор, чанд пиесаи эстрадии З. Нишонов аз ҷумлаи онҳоянд.

## Нигаред
* Оркестри созҳои халқии тоҷикӣ 
* Оркестри эстрадии «Гулшан»

## Эзоҳ

## Пайвандҳо

Гурӯҳ:Оркестрҳо
Гурӯҳ:Мусиқӣ
Никколо Паганини

**Никколо Паганини** (1782-1840) — скрипканавоз ва композитори барҷастаи итолиёӣ. 
## Зиндагинома
Дар кӯдакӣ бо роҳбарии падараш навохтани скрипкаро омӯхт, пасон аз муаллимони беҳтарини итолиёӣ дарс гирифт. Аз 11-солагӣ намоишҳои консертиашро оғоз намуда, сафарҳои ҳунарии зиёде дар сартосари Итолиё анҷом дод. Аз соли 1927 дар Аврупо бо муваффақият намошиҳои консертӣ дода, зуд шуҳрати бузурги скрипканавози мумтозро комёб шуд. Техникаи фавқулода, ғайрати вулканӣ ба шунаванда таъсироти моту мабҳут расонида, ривоятҳои бисёри бофта дар шахсияти девмонандии Паганини ба миён овард. Фаъолияти иҷрокунандагии Паганини ҳамчун намояндаи маъруфи мусиқии романтизм дар техникаи навозиши скрипка табадулот карда, таъсирбахшӣ ва имкониятҳои виртуозии онро васеъ гардонид. Мақоми Паганини чун композитор низ бисёр калон аст. 
## Эҷодиёт
Паганини муаллифи 4 консерт барои скрипка, пиесаҳои консертӣ, 24 каприччио, силсилаи вариатсия ва ғ. мебошад. Фаъолияти Паганини дар инкишофи навозиши фортепиано низ таъсири калон расонидааст. Дар таъсири иҷроиши ӯ Шопен, Шуман, Лист ва диг. асарҳое офариданд, ки мусиқии фортепианиро хеле пуртаъсиру ғанӣ гардониданд.

## Эзоҳ

Гурӯҳ:Оҳангсозон аз рӯи алифбо
Гурӯҳ:Мусиқидонон аз рӯи алифбо
Гурӯҳ:Оҳангсозони Италия
Гурӯҳ:Оҳангсозони асри XIX
Генератсияи минералҳо

**Генератсияи минералҳо** — маҷмӯи минералҳое, ки таркиби кимиёии мураккаб дошта, дар фосилаи тӯлонӣ ҳосил мешаванд.

Генератсияи минералҳо якчанд ассотсиатсияи минералогиро дар бар гирифта, дар шароити физикию кимиёии бо мурури вақт тағйирёбанда минералҳои навро тавлид мекунанд. Як минерал дар марҳалаву ассотсиатсияҳои гуногун дар умқи пасту баланд ва шароити тағйирёбандаи ҳарорат метавонад пайдо шавад. Дар ин маврид хусусиятҳои физикии минерал дигар шуда, таркибаш бетағйир мемонад. Мас., сфарелит (ZnS) дар кони Кончоч бо ду генератсия (марҳала) алоқаи пайдоиш дорад. Мармарит (ZnS-1) минерали сиёҳтоби ҷигарранг буда, дар таркибаш оҳан дорад, дар умқи зиёд ва ҳарорати миёна пайдо мешавад. Клеёфан (ZnS-2) бо таъсири шароитҳои физикию кимиёӣ, ҳарорат ва таркиби маҳлулҳои минералпайдокунанда тағйир ёфта, генератсияи нави минералҳоро ҳосил мекунад.

## Эзоҳ

## Сарчашма
* 

Гурӯҳ:Минералҳо
Геногеография

**Геногеография** — илме, ки дар радифи илмҳои офаринишшиносӣ ва биогеография қарор дорад.

Геногеографияро солҳои 1928–29 акад. А. С. Серебровский роҳандозӣ кардааст. Вазифаи асосии Г. муайян кардани густариши ҷуғрофиёӣ ва басомади аллелҳо, ки аломату хусусияти намудҳоро дар маҳалли зисти онҳо муқаррар мекунад, иборат аст. Геногеография сабабҳои паҳншавии аллелҳоро низ муайян менамояд. Пажӯҳишҳои геногеографӣ фақат дар намудҳое имконпазир аст, ки агар ҳангоми таҷрибаҳои генетикӣ робитаи байни аломату генҳо ошкор шуда бошад. Геногеография асоси назариявии пажӯҳишҳо оид ба таснифот ва таҳаввулоти намудҳо буда, барои муқаррар намудани генофонди ҳайвоноти хонагӣ ва рустаниҳои мазрӯъ, инчунин генетикаи одам, муҳим аст.

## Эзоҳ

## Сарчашма
* 

Гурӯҳ:Биологияи таҳаввулӣ
Наҷот Фолу Билқосим

**Наҷот Фолу Билқосим** (, ; тав. 4 октябри 1977) — сиёсатмадори сусиёлисти фаронсавӣ аст, ки дар таърихи 25 августи 2014 ба унвони аввалин зани вазири омӯзиши милли дар давлати Мануэл Волс интихоб шуд.

## Зиндагинома
Наҷот Билқосим 4 октябри соли 1977 дар шаҳраки Бани Шекири Марокаш дар наздикии шаҳри Нозур ба дунё омадааст, ӯ дувумин фарзанди хонаводаи ҳафтнафара буд. Дар соли 1982 ба ҳамроҳи падараш, ки падараш коргари сохтимон буд ва модару хоҳари бузургтараш ба Омйен дар шимоли Фаронса муҳоҷират кард. Ӯ донишомӯхтаи Мадарсаи улуми сиёсии Порис аст ва дар соли 2002 аз ин мадраса фориғуттаҳсил шуд. Дар ҳамин муассиса бо Бурис Фолу ошно шуд ва дар соли 2005 бо ӯ издивоҷ кард.

Аз сол 2002 ба узвияти Ҳизб сусиёлисти Фаронса даромад.

Дар 16 март 2012, ба унвони вазири умур занон ва сухангӯи давлат бо ҳукми раисҷмҳури Фаронса Франсаво Оланд интихоб шуд.

## Эзоҳ
Киштии гардишӣ

мини
**Киштии гардишӣ** () — навъе киштии мусофирӣ аст, ки барои сафарҳои тафреҳӣ истифода мешавад. Киштиҳои гардишӣ илова бар кобин барои мусофирон, умуман дорои тасҳилоте аз қабили рестурон ва гоҳе синамо ва ҳавзи шино мебошанд. Ба киштиҳои гардишӣ метавон ба унвони ҳутелҳои шиновар нигоҳ кард, ки имкони тараддуд байни ҷазираҳо ё бандарҳои ҷаҳонгардиро доро мебошанд.

## Эзоҳ


Гурӯҳ:Навъҳои киштӣ
Harmony of the Seas

**Harmony of the Seas** — киштии гардишии синфи Oasis мебошад. Он севумин ба тартиби шумориш пас аз Oasis of the Seas (2009) ва Allure of Seas (2010)  (киштии чорум соли 2018 сохта шудааст) мебошад.  

Ин кишти тафреҳӣ бузургтарин киштии сохташуда тавассути башар бо дарозии 362 (ду метр дарозтар аз *Allure of the Seas*) то сохта шудани чаҳорумин силсилаи Symphony of the Seas токунун аст. Фароянди сохти ин киштӣ аз 27 декабри соли 2012 оғоз шуд ва дар таъри 19 июни соли 2015 ба об андохта шуд.   

## Эзоҳ

Гурӯҳ:Киштиҳои гардишӣ
Сторге

Сторге (στοργή) — яке аз чор калимаи қадимаи юнонӣ мебошад (дар якҷоягӣ бо эрос, филия, агапэ), ки ба забони тоҷикӣ ҳамчун "ишқ"  ё "муҳаббат" тарҷума шудааст.

Юнониёни қадим муҳаббати оилавӣ, муҳаббати хешовандӣ, меҳр, муҳаббатеро, ки волидон нисбати фарзандони худ эҳсос мекунанд, меномиданд.

Дар психологияи иҷтимоӣ мафҳуми «сторге» барои ишқе истифода мешавад, ки аз дӯстӣ пайдо шудааст ё ба он наздик аст.  Ҳамин тавр, дар консепсияи Ҷон Алан Ли, ки шаш услуб ё "ранг" -и ишқро фарқ мекунад, сторге яке аз се навъи муҳаббат дар баробари эрос ва людус аст; дар якҷоягӣ бо людус он муҳаббати амалӣ ва дар якҷоягӣ бо эрос - муҳаббати фидокорона-агапэро ташкил медиҳад.

## Нигаред низ
* эрос 
* филия 
* агапэ 
## Адабиёт
* 
## Эзоҳ

## Пайвандҳо
Гурӯҳ:Фалсафаи антиқӣ
Гурӯҳ:Муҳаббат
Пианино

**Пианино** (ит. piano – кӯтоҳшудаи калимаи «фортепиано») — сози мусиқии торӣ-клавишиест аз навъи фортепиано. 

Пианино дар охири а. XVIII ихтироъ шуда, баъдтар хеле дигаргун шуд ва дар нимаи а. XIX мукамал гардида, намуди ҳозираашро гирифтааст. Яке аз нишонаҳои хоси Пианино – ба тарзи амудӣ ҷой гирифтани рома (чорчӯба) бо торҳояш буда (дар роял торҳо дар ҳолати уфуқӣ ҷойгиранд), аз ин сабаб андозаи соз хурд асту ҷои камро ишғол мекунад. Клавиатураи Пианино як қадар баланд аст, нисбат ба роял, аз ҷиҳати техникаи навохтан ҳар ду соз ҳам пешрафтаанд. Аммо бо қувваи садодиҳӣ ва бо диапазони регистри болоӣ, назар ба Пианино роял афзалият дорад. Пианино бештар дар шароити хонагӣ истифода бурда мешавад.
## Ҳамчунин нигаред
* Фортепиано
* Роял
## Аксҳо

File:Varies 032 cropped.jpg
File:Upright piano inside.jpg


## Эзоҳ

Гурӯҳ:Созҳои мусиқии клавишдор
Сергей Прокофев

**Сергей Прокофев** () — оҳангсоз, пианинонавоз ва дирижёри барҷастаи шӯравӣ. Артисти халқии РСФСР (1947).

## Зиндагинома
Прокофев дар 5-солагӣ фортепиано навохта, мусиқӣ эҷод мекард. Прокофев мавриди ба Консерваторияи Петербург (ҳоз. Санкт-Петербург) дохил шуданаш (1904) ба ҳайати комиссия зиёда аз 50 пиеса барои фортепиано ва 3 опера пешниҳод кард. Дар давраи таҳсил аз фанҳои тахассусӣ аз беҳтарин мутахассисон дарс гирифт (Н.Римский-Корсаков, А.Лядов, А.Есипова, Н.Черепнин). Прокофев консерваторияро бо ихтисосҳои композитсия, фортепиано ва дирижёрӣ бо мувафақият хатм кард. Солҳои 1910—1917 ӯ 2 консерт барои фортепиано ва скрипка, «Сюитаи скифӣ», «Симфонияи классикӣ», операи «Бозингар», силсилаи пиесаҳои фортепианӣ, афсонаи вокалии «Мурғобичаи бадафт» ва ғ. эҷод кард. Баҳори соли 1918 Прокофев бо сафари ҳунарӣ ба хориҷи кишвар рафт ва он ҷо то соли 1932 монд. С. 1932 ба ватан баргашта, ҳама маҳораташ кушода шуд ва ӯ асарҳои бисёре дар жанрҳои гуногун офарид. Аз ҷумла кантатаи «Александр Невский», операи «Семён Котко», «Ҷанг ва сулҳ», оратория ва ғ., балетҳои «Ромео ва Ҷулиетта», «Золушка», «Гули сангӣ»; сонатаҳои фортепианӣ; симфонияҳо, аз ҷумла, Ҳафтум, бо ҷоизаи Ленинӣ сарфароз гардид. Бахши муҳимтарини эҷодиёташ-мусиқӣ барои бачагон мебошад: сурудҳо, пиесаҳои фортепианӣ, афсонаи симфонии «Петя ва гург» мебошанд. Осори эҷодиёти Прокофев ҳама жанрҳои мусиқиро фаро гирифтанд.

## Эзоҳ

Гурӯҳ:Оҳангсозон аз рӯи алифбо
Гурӯҳ:Мусиқидонон аз рӯи алифбо
Гурӯҳ:Оҳангсозони Русия
Гурӯҳ:Оҳангсозони ИҶШС
Гурӯҳ:Оҳангсозони асри XX
Сергей Рахманинов

**Сергей Василевич Рахманинов** (1873-1943) — композитор, пианинонавоз ва дирижёри барҷастаи рус. 
## Зиндагинома
Рахманинов таҳсили мусиқиро дар Консерваторияи Петербург (ҳоз. Санкт – Петербург) оғоз намуд (1882), дар соли 1885 ба Москва кӯчидааст. Ӯ соли 1891 Консерваторияро ҳамчун пианинавоз ва баъди як сол бо ихтисоси композитор хатм кардааст. Устодонаш С. Танеев, А. Аренский, А. Зилоти буданд. Барои кори имтиҳониаш операи якпардагии «Алеко» (аз рӯйи достони Пушкин «Лӯлиҳо»), Рахманинов бо медали тило мушарраф гашт. Баъд аз ин ӯ дар андак вақт фантазияи симфонии «Утёс», «Триои элегӣ ба хотираи Чайковский», «Симфонияи якум» ва ғ.-ро эҷод кард, ки ӯро ҳамчун шахси боистеъдод дар мусиқии калон муаррифӣ намуданд. Дар ин солҳо Рахманинов чун пианинавоз бо муваффақият консертҳо медиҳад. Дар соли 1897 ӯ ба ҳайси дирижёри Операи хусусии русӣ, баъдтар Театри Калон фаъолият дошт. Солҳои 1901 то 1916 асарҳои беҳтарини худро – Консертҳои дуюм ва сеюм барои фортепиано, Симфонияи дуюм, операҳои «Ритсари хасис» ва «Франческа да Римини», достон барои оркестр, хор ва яккахонон «Колокола», романсҳо, прелюдияҳо ва этюдҳо – нақшҳо барои фортепиано офаридааст. Дар соли 1917 Рахманинов бо барномаи консертӣ ба хориҷи кишвар (ИМА) сафари ҳунарӣ кард ва дар он ҷо то охири умр монд. Танҳо баъди 10 соли аз Россия рафтанаш Рахманинов боз ба эҷоди мусиқӣ шурӯъ кард; дар хориҷа Консерти чорум ва Рапсодияи дар мавзӯи Паганини барои фортепиано бо оркестр, Симфонияи сеюм ва рақсҳои симфониро эҷод намуд. Эҷодиёти ин пианинавози бузург ва композитори бомаҳорат Сергей Василевич Рахманинов мероси пурифтихори ватанӣ ва классики ҷаҳонӣ ба шумор меравад.
## Эзоҳ

Гурӯҳ:Оҳангсозон аз рӯи алифбо
Гурӯҳ:Мусиқидонон аз рӯи алифбо
Гурӯҳ:Оҳангсозони Русия
Гурӯҳ:Оҳангсозони ИҶШС
Гурӯҳ:Оҳангсозони асри XX
Ҳолдун Буйсон

**Ҳолдун Буйсон** (; 6 июли 1958, Анқара — 31 августи 2020, Навшаҳр, Туркия) — ҳунарпешаи театр, телевизион ва синамои турк.

## Зиндагинома
Ҳолдун Буйсон 6 июли соли 1958 дар Анқара таваллуд шудааст. Вай коллеҷи TED Анқара дар шуъбаҳои забон, таърих ва ҷуғрофия ва Донишгоҳи Анқара дар бахши театр таҳсил намудааст. Вай дар Театри бадеии Анқара ва театрҳои шаҳри Истанбул фаъолият кардааст. Ӯ дар филмҳои дубляжи англисӣ-туркӣ овоз додааст. Соли 1999 вай бо иҷрои нақши «Комил» дар филми «Gemide» ҷоизаи «Беҳтарин ҳунарпеша» -ро дар 11-умин ҷашнвораи байналмилалии Анқара ба даст овардааст.

## Даргузашт
31 августи соли 2020, ӯ дар синни 62-солагӣ дар ноҳияи Ургупи Навшаҳр ҳангоми банаворгирии силсилафилми «Мария ва Мустафо» бар асари сактаи қалб вафот кард. 2 сентябри соли 2020 ҷасади ӯро ба Анқара оварданд ва дар қабристони Каршияка дафн карданд. Пас аз ду рӯзи маргаш маълум шуд, ки Бойсан аз тарси COVID-19 ба беморхона рафта наметавонад ва аз ин рӯ стимуляторашро иваз карда натавонистааст.

## Филмнома
* Kara Melek (1996) — Ҷевдат Яман
* Gemide (1998) — Комил
* Çılgın Bediş (1998) — Қисман
* İkinci Bahar (1998) — Қассоб Вейсел
* Aşkın Dağlarda Gezer (1999)
* Oyuncak Hikayesi 2 (1999)
* Mertoğlu (2000)
* Nisan Yağmuru (2000)
* Vasiyet (2001)
* Gülbeyaz (2002—2003) — Алӣ Камол
* Karaoğlan (2002) — Ҷамшед
* Hürrem Sultan (2003) — Фирӯз
* Kurtlar Vadisi (2003—2004) — Маҳмд
* Esir Şehrin Gözyaşları (2003)
* Brindar (2004)
* Aynalar (2004)
* Görünmez Adam (2004)
* Bir Aşk Hikayesi (2004)
* Kısmet (2005) — Ҳусейн
* Asla Unutma (2005) — Надим
* Zaman Tüneli (2005)
* Silahların Gölgesinde (2005)
* Cennet Mahallesi (2005) — Ҷилет Аббос
* Gen (2006)
* Köprü (2006) — Ҳудаӣ
* Meçhule Gidenler (2006) -
* Taşa Yazılan Aşk (2006)
* Hayat Türküsü (2006)
* Camgöz — Kan ve Vanilya (2007) Қара Камол
* Dağlar Delisi(2007)
* Kara Güneş (2007)
* Canım Ailem (2008)
* Beni Unutma (2008)
* Servet Avcısı (2008)
* Hesaplaşma (2009)
* Kapalıçarşı (2009)
* Abimm (2009)
* Harbi Define (2010) — Дурмуш
* Sensiz Yaşayamam (2010)
* Çakıl Taşları (2010)
* Canan (2011) — Орҳан
* Firar (2011)
* Esir Şehrin Gözyaşları — Bir Ferhat ile Şirin Hikayesi (2012)
* Merhamet (2013) — Наҷотӣ
* Zeytin Tepesi (2014)
* Sesli Güldüm (2014)
* Otel Diane (2014) — Ведат
* Gülcemal (2014) — Аффан
* Ulan İstanbul (2014) — Ҳалдун (Нақши меҳмон)
* O’nun Hikayesi (2015) — Бародари Зайнаб
* Bahtiyar Ölmez (2017)
* Ege’nin Hamsisi (2018) — Ашраф Узум
* Akıllara Seza (2019)
* Alef (2020) — Наҷот
* Maria ile Mustafa (2020)

## Нигаред низ
* Феҳристи ҳунарпешаҳои марди Туркия

## Эзоҳ

## Иқтибосҳо

Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешаҳои мард асри XXI
Гурӯҳ:Ҳунарпешаҳои мард асри XX
Гурӯҳ:Ҳунарпешаҳо аз рӯи алифбо
Палермо (бошгоҳи футбол)

**«Пале́рмо»** (номи пурра — **Бошгоҳи футболи Пале́рмо**, ; ) — бошгоҳи футболи итолиёвӣ аз шаҳри Палермо, ки дар Силсилаи А баромад мекунад.

## Таърих

## Ҷоизаҳо
### Миллӣ
* 15px **[[Ҷоми футболи Итолиё|Ҷоми Итолиё]]**
** 15px **Финалист (3):** 1973/74; 1978/79; 2010/11
* 15px  **[[Чемпионати футболи Итолиё|Чемпионати Итолиё, Силсилаи B]]**
** 15px **Қаҳрамон (5):** 1931/32; 1947/48; 1967/68; 2003/04; 2013/14
** 15px **Ноиби қаҳрамон (2):** 1955/56; 1958/59

## Ҳайати ҳозира

## Гузаришҳо

## Эзоҳ

## Пайвандҳо
* Сомонаи расмии бошгоҳи футболи «Палермо»

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Итолиё
Людус

**Людус** (баъзан ludos; аз лотинӣ ludus — «бозӣ») — яке аз намудҳои ибтидоии муҳаббат (дар якҷоягӣ бо эрос ва сторге) мебошад, ки дар назарияи доираи рангҳои ишқ аз ҷониби Ҷон Алан Ли фарқ карда шудааст, ки дар психологияи муосири иҷтимоӣ маъмул аст.

Ба гуфтаи Ли, людус — ишқ ҳамчун бозӣ аст, на он қадар амиқ. Дар якҷоягӣ бо дигар намудҳои асосии муҳаббат, шаклҳои людус, дар якҷоягӣ бо эросҳо — ишқи васвосӣ-мания, дар якҷоягӣ бо сторге — муҳаббати воқеъӣ ва амалӣ.

## Эзоҳ

## Адабиёт
* 
## Пайвандҳо
Гурӯҳ:Муҳаббат
Гурӯҳ:Равоншиносӣ
Гурӯҳ:Равоншиносии иҷтимоӣ
Филия

**Филия** () - калимаи қадимаи юнонии "филия", ки аксар вақт ҳамчун "дӯстӣ" ё "ишқ" тарҷума мешавад, бо забонҳои дигар мукотибаи дақиқ надорад. Ин маънои на танҳо "дӯстӣ", балки "дӯстона", "ихлос", "ҷаззоб", "муҳаббат", "рағбат"-ро дорад. Яке аз мафҳумҳои марказии фалсафаи Эмпедокл мебошад. Исми "филия" дар забони юнонӣ феъли ҳамҷоя дорад - φιλέω - "дӯст доштан;  дӯстона рафтор кунед."

Астероид (280) Филия, ки 29 октябри соли 1888 аз ҷониби ситорашиноси Австрия Йоханнес Палиса дар расадхонаи Вена кашф шудааст, бо мафҳуми «филия» номгузорӣ шудааст.

Як қатор номҳои пайдоиши юнонӣ дорои решаи "фил" мебошанд: Теофил (Θεόφιλος "худо дӯстдор"), Филипп (Φίλιππος "дӯстдори аспҳо"), Филопатор (Φιλοπάτωρ "дӯст доштани падари худ"), Филомела (Φιλομήλη; аз μῆλον "мева") ғайраҳо.

## Намудҳои филия
Намудҳои гуногуни чунин ишқ вуҷуд доранд.  Муҳаббат ба модар "филоматор" (φιλομάτωρ), муҳаббат ба падар "филопатор" (φιλοπάτωρ), муҳаббат ба фарзандон "philopais" (φιλοπαίσ), муҳаббати бародарона "Philadelphia" (φιλαδελφία).

## Нигаред низ
* эрос 
* сторге 
* агапэ
## Адабиёт
* Aristotle, *[[Никомахова этика|Nicomachean Ethics]]*, dual text, with translation by H. Rackham (Harvard University Press, 1934) ISBN 0-674-99081-1
* Aristotle, *Nicomachean Ethics* trans. Terence Irwin (2nd edition; Hackett, 1999) ISBN 0-87220-464-2
* John M. Cooper, «Friendship and the Good» (**' 86, 1977; pp 290—315
* John M. Cooper, «Aristotle on the Forms of Friendship» (**' 30, 1976—1977, pp 619—648
*: References in the article are to a reprint of the preceding two papers, as «Aristotle on Friendship», in  [ed.], *Essays on Aristotle’s Ethics* (University of California Press, 1980) ISBN 0-520-04041-4
* Gerard J. Hughes, *Aristotle on Ethics* (Routledge, 2001) ISBN 0-415-22187-0
* , *Aristotle on the Human Good* (Princeton University Press, 1989) ISBN 0-691-02071-X
* Alexander Moseley, «Philosophy of Love» // 

## Эзоҳ

## Пайвандҳо

Гурӯҳ:Юнони Қадим
Гурӯҳ:Муҳаббат
Гурӯҳ:Муносибатҳои байнишахсӣ
Бону ва Велгард (филм)

**«Бону ва Велгард»** () — як филми румонтики маҳсули Амрико ба коргардонии Чорли Бин дар соли 2019 аст. Ин филм иқтибос ва бозсозӣ аз Бону ва Велгард пӯёнмои Волт Дизней дар соли 1955 мебошад.

## Достон
Ин филм достони зиндагӣи ду саг ба номҳои Ледӣ ва Трампро нишон медиҳад. Ҷим ва Дорлинг соҳибони Ледӣ ҳастанд ва тасмим доранд ба мусофират бираванд, аммо барои инки Ледӣ танҳо намонд, аз ъаммаи Дорлинг дархост мекунанд то аз ӯ муроқибат кунад. Вале баъд аз омадани ъаммаи Соро, ҳодисае ногувор рух додаву боис мешавад Ледӣ аз хона фирор кунад. Ӯ дар хиёбонҳои шаҳр саргардону танҳо мондааст, то инки бо саге велгард ба номи Трамп ошно шуда ва аз ӯ кумак мегирад…

## Эзоҳ
Ҳунарҳои размӣ

**Ҳунарҳои размӣ** () — системҳо ва суннатҳои мудавване аз техникҳо ва фунуни муборизаӣ, ки бо ангезаҳо ва далелҳои гуногуне тамрин мешаванд; Барои дифоъи шахсӣ, рақобат дар мусобиқот, саломатии баданӣ ва таносуби андом, саргармиву тафреҳ ва ҳамчунин рушди рӯҳӣ, ҷисмӣ ва маънавӣ. Аз пуркорбурдтарин сабкҳои размӣ каратэ, тэквондо, муштзанӣ, ҷуҷутсу, ҳунари размии таркибӣ, ҷуҷитсуи брозилиёӣ, куштӣ мешавад ишора кард.

## Эзоҳ
Филми хонаводагӣ

**Филми хонаводагӣ** () — жанри синамо, аз ҷумла жанри филм ва силсилафилмҳои бадеӣ, тасвирӣ ва мустанад мебошад, ки барои дарки манфиатдор аз ҷониби гурӯҳҳои синну соли гуногуни ҳарду ҷинс дар як вақт пешбинӣ шудааст ва аз ин рӯ тамошои ин намуд филм бо тамоми оила мувофиқ аст.

## Тавсиф
Дар истеҳсоли филмҳои оилавӣ дар муқоиса бо филмҳои бачагона саъйи махсус ба харҷ дода мешавад, ки тамошобинонро на танҳо аз рӯи синну сол, балки аз ҷиҳати ҷуғрофӣ ҷалб мекунанд. Шарти ҳатмии эътироф шудани филм ё видео аз он иборат аст, ки дар он маводҳое мавҷуд набошанд, ки барои кӯдакон номувофиқ ҳисобида шаванд. Аз ҷумла, рейтинги PG-13 мавҷуд аст, ки байни филмҳои кӯдакона ва оилавӣ фарқ дида намешавад (масалан, филмҳое ба монанди Doctor Dolittle ва Big Momma’s House 2). Агар дар филм мазҳака бошад, он ҳолатҳоеро дар бар мегирад, ки барои кӯдакон хандаовар ва шӯхиҳои ҳазломезе ҳастанд, ки инчунин калонсолонро ба ханда оварда метавонанд.

Истеҳсоли филмҳои оилавӣ вуҷуд дорад, ки солона миллиардҳо доллар даромад ба даст меоранд. Чунин филмҳо на танҳо даромад ба даст меоранд, балки аз мунаққидони синамо баҳои мусбат мегиранд: масалан, филми Стивен Спилберг «Ғарибон» (1982) моҳи декабри соли 2005, мувофиқи як пурсиш, дар рӯйхати «Сад филми беҳтарини оилавӣ» ҷои аввалро гирифт.

Дар жанри филмҳои оилавӣ, як қатор зергурӯҳҳоро фарқ кардан мумкин аст: мусиқавӣ, тасвирӣ, бадеию аниматсионӣ*Например, фильмы о природе.*</ref.

## Нигаред низ
* Филми кӯдакона
## Адабиёт
* 
* 
* 
* Ursula von Keitz, Caroline Amann: Familienkino / Familienfilm. In: Lexikon der Filmbegriffe, Hrsg. von Hans J. Wulff und Theo Bender.
## Эзоҳ

## Пайвандҳо
Гурӯҳ:Жанрҳои синамо
Роуд-муви

**Филми роҳ** ё **Роуд-муви** () филм — саёҳатест, ки қаҳрамонҳои он дар роҳанд. Аксар вақт филмҳои дорои жанри барҷаста (мазҳака, вестерн) дар шакли филми роҳ пӯшонида мешаванд, аммо баъзан филми роҳро мунаққидон ҳамчун жанри мустақил фарқ мекунанд.

Аз ҷиҳати сохторӣ, филми роҳ одатан ба як қатор эпизодҳо тақсим мешавад, ки дар ҳар кадоме аз онҳо қаҳрамонҳои асосӣ бояд як озмоиши мушаххасро паси сар кунанд.  Масалан, дар охири филм қаҳрамон метавонад дар ҷои таъйиншуда бимонад ё ба хона баргардад. Баъзе филмҳои сайёҳӣ охири кушода доранд ва ишора мекунанд, ки роҳ беохир аст. Баъзан марг қаҳрамонро дар роҳ дучор мешавад.

Аз замони «Одиссея» ва «Энеид» саёҳат дар санъати нақлӣ бори рамзӣ буд, ки ҳаракат дар фазоро бо ҳадафи мушаххас бо роҳи зиндагии қаҳрамон муқоиса мекунад. Аз сабаби масъалаҳои гуногуни фалсафии паси мавзӯи роҳ, баъзе коргардонҳо (масалан, Вим Вендерс ва Ҷим Ҷармуш) тақрибан танҳо дар жанри филми роҳ кор карданро афзал медонанд.

## Нигаред низ
* Бадди-муви 
## Эзоҳ

## Адабиёт
* 
* 
* 

Гурӯҳ:Жанрҳои синамо
Гурӯҳ:Истилоҳоти синамо ва видео
Шояд фардое набошад

**Шояд фардое набошад** (номи аслӣ «Kal Ho Naa Ho», номи ҳиндӣ: कल हो ना हो, урду: کل ہو نہ ہو) — филми ҳиндӣ, маҳсули соли 2003 ба коргардонии Никҳил Адвонӣ аст. Ин филм дар шаҳри Ню-Йорк филмбардорӣ шуда ва бозигарони аслии он иборатанд аз Ҷоё Боччон, Шоҳрухон ва Притӣ Зинта.

Тавлид ва нависандагии бахше аз ин филмро Корон Ҷавҳар бар уҳда доштааст. Жанри ин филм ишқӣ-моҷароӣ аст ва мусиқии матни филми «Шояд фардое набошад» бо истиқболи зиёде рӯбарӯ шуд ва боис шуд то оҳангсози он, Шонкор Эҳсон Луй, ҷоизаи миллии филм барои беҳтарин коргардонии мусиқиро дарёфт кунад.

## Хулосаи достон
Найна (Прити Зинта), ки солҳо пеш падарашро аз даст додааст, ҳамроҳи модар ва модаркалонаш дар Ню-Йорк зиндагӣ мекунад ва ба далели мушкилоти хонаводагӣ ба духтари хаставу бадбин табдил шудааст. Омадани ҳамсояи навашон Амон (Шоҳруххон), ки марди хушҳолу зиндадил аст, вазъи ин оиларо тағйир медиҳад.

Пас аз муддате Найна ва Амон ба якдигар дил мебанданд, аммо Амон, ки мефаҳмад дӯсти самимии Найна, Роҳит (Сайф Алихон), ӯро дӯст медорад ва ҳамчунин ба хотири бемории қалби худаш, шароитеро фароҳам меорад, ки он ду бештар бо ҳам бошанд ва ба навъе (бо вуҷуди алоқаи зиёдаш ба Найна) ба Роҳит дарси ошиқ шуданро меомӯзонад. Роҳит ва Найна издивоҷ мекунанд ва Амон, ки рисолати худро анҷом дода, ба он оила зиндагии шоду тозае бахшидааст, рӯзҳои охири умрашро дар беморхона сипарӣ карда, саранҷом мемирад.

## Эзоҳ

Гурӯҳ:Филмҳои Ҳиндустон
Star TV (Туркия)

**Star TV** — шабакаи телевизионии туркӣ. Он аз соли 2011 ба Фарид Шаҳенк, Doğuş Media Group тааллуқ дорад. Шиор "Starsan Star'dasın" ().

## Таърих
STAR TV 1 марти соли 1989 дар Истанбул таъсис ёфтааст. Аввалин шабакаи мустақил дар Туркия ба ҳисоб меравад. Аз 17 октябри соли 2011 он ҷузъи медиахолдинги Doğuş мебошад. Яке аз калонтарин истеҳсолкунандагони силсилафилмҳои Туркия ба шумор меравад. Аз ҷониби писари собиқ президент ва сарвазири Туркия Тургут Озал Аҳмад Озал ва соҳибкор Ҷем Узан бо номи Star Magic Box таъсис ёфтааст. Пахши озмоишии канал 5 майи соли 1990 оғоз ёфт. 4 августи ҳамон сол вай ба пахши мукаммал шурӯъ кард. Моҳи сентябри соли 2005, он ба Доған Холдинг тавассути Фонди суғуртаи пасандозҳои Туркия интиқол дода шуд. 17 октябри соли 2011 ин шабака ба холдинги Doğuş Medya Grubu ба маблағи 327 миллион доллар фурӯхта шуд.

## Эзоҳ

## Пайвандҳо
* Сомонаи расмии шабака

Гурӯҳ:Шабакаҳои телевизионии Туркия
Гурӯҳ:Шабакаҳои телевизионии туркизабон
Филми ҳунарҳои размӣ

**Филми ҳунарҳои размӣ** () — жанри синамо аст, ки махсусан дар Осиё маъмул мебошад ва инчунин солҳои 1980—1990 дар кишварҳои Ғарб шуҳрати калон дошт.

Филмҳои ин жанр миқдори зиёди саҳнаҳои ҷангиро бо истифодаи ҳунарҳои размӣ (карате, кунг-фу ва ғайра) дар бар мегиранд, ки одатан унсурҳои хотимавии тамоми филм мебошанд. Ҳунарҳои размӣ ва худомӯзии ҳунарҳои размӣ дар ин филмҳо заминаи муҳим барои таҳияи сужет ва ташаккули хислатҳо мебошад. Мавзӯи хос дар бораи як размовари навкор нақл мекунад, ки дар аввал ноком шуда аммо баъд аз он, ки роҳи тӯлониеро дар тарбияи ҷисмонӣ тай намуда, саъйи зиёде карда ва ба устоди санъат табдил меёбад, баргашта душманони худро мағлуб мекунад.

## Нигаред низ
* *[[Уся]]*
* Сёнэн
* *[[Тямбара]]*
* Girls with guns
* Golden Harvest

## Эзоҳ

## Пайвандҳо
Гурӯҳ:Жанрҳои синамо
Рӯзи байналмилалии ёдбуди қурбониёни фашизм

**Рӯзи байналмилалии ёдбуди қурбониёни фашизм** —  рӯзи ёдбуди даҳҳо миллион одамоне мебошад, ки дар натиҷаи озмоиши азим ва ғайриинсонӣ фавтидаанд. Инҳо миллионҳо сарбозоне мебошанд, ки пешвоёни фашист онҳоро ба якдигар ҷанг андохтанд, аммо ҳатто бештар - шаҳрвандоне, ки дар зери бомбаҳо, дар лагерҳои консентратсионӣ, аз беморӣ ва гуруснагӣ ҳалок шудаанд. Дар соли 1962 қарор шуд, ки ҳар як рӯзи дуюми моҳи сентябр ҳамчун *Рӯзи байналмилалии ёдбуди қурбониёни фашизм* ҳисобида шавад, ки ҳадафи асосии он мубориза бо идеологияи эҳёи фашизм мебошад.

## Ҳамчунин нигаред
* Ҷанги дуюми ҷаҳон
* Фашизм
## Эзоҳ

Гурӯҳ:Ҷашнҳои байналмилалӣ
Гурӯҳ:Ҷанги дуюми ҷаҳон
Ay Yapim

**Ay Yapım** — ширкати истеҳсолӣ буда аз тарафи Карам Чатай соли 2005 таъсис дода шудааст. Ширкат дар 20 кишвари шарик дар саросари ҷаҳон ҷойгир аст. «Sparks Network» давраест, ки Туркия шарикӣ дошт. Вай яке аз бузургтарин ширкатҳои истеҳсоли филм ва силсилафилм мебошад, ки дар маркази шаҳри Истанбули Туркия макон гирифтааст. Истеҳсоли ӯ инчунин тавассути телевизионҳои гуногуни кишвар ва берун аз он намоиш дода мешавад. Ҳуқуқи сенарияи силсилафилми *[[Ишқи мамнӯъ]]*ро ширкатҳои телевизионии Телемундо дар ИМА харидорӣ намуда, бо номи «Pasión Prohibida» дубора сабт карданд. Ay Yapım ва ҳунарпешагони он дар бахшҳои мухталиф ба ҷоизаҳои байналмилалии Сеул пешбарӣ шудаанд.

Дар ҷашнвораҳои байналмилалии Драмаи Сеул, ки яке аз созмонҳои бонуфузи ҷаҳони телевизионӣ аст, силсилафилми телевизионии «Medcezir» «Мукофоти махсус»-ро соли 2012 дар номинатсияи «беҳтарин силсилафилми драмавӣ» ва ҷоизаи «Мурғи нуқрагин»-ро соли 2014 ба даст овард.

## Маҳсулот

### Филм ва силсилафилмҳои телевизионӣ ва интернетӣ

### Барномаҳои телевизионӣ
* *Sen Hakediyorsun*
* *Süpermarket*
* *Koş Dur Eğlen*
* *Kadının Gücü*
* *Kadınlar ve Erkekler*
* *Hülya Avşar ile Sen Bilirsin*
* *Ece ile Erkenden*
* *Aşk Oyunu*
* *Büyüle Beni*
* *Cenk mi Erdem mi?*

## Эзоҳ

## Пайвандҳо
* ayyapim.tv 

Гурӯҳ:Ширкатҳои филмистеҳсолкунандаи Туркия
Масири сабз (филм)

**«Масири сабз»** () — як драмаи ирфонист, ки бар пояи румони ҳамноми Стивен Кинг таҳия шудааст. Нахустнамоиши филм  баргузор шуд. 4 номзадии Оскар, 3 ҷоизаи Сатурн, боз 10 ҷоизаи ва 23 номзадии дигар дорад. Муаллиф ва коргардони филмнома Фрэнк Дарабонт мебошад. 

## Хулосаи достони филм
Достони филм дар як зиндон дар Амрико мегузарад ва дар бораи Паул Эҷком аст, ки ба иллати куҳулати син дар хонаи солмандон аст ва ӯ пас аз дидани саҳнае рақс аз филме ба гиря меуфтад ва пас аз ин иттифоқ ӯ ба баёни бахше аз хотироти худ барои дӯсташ Элейн Коннелӣ дар замони хидмат дар гурӯҳи эъдоми зиндон мепардозад. Эҷком дар соли 1935 дар зиндон масъули гурӯҳ эъдомкунандагон буда ва дар онҷо бо як сиёҳпӯсти дуруштандому некдил ба номи Ҷон Кофӣ ошно мешавад, ки қудрати хориқулъода дорад ва ба воситаи он Эҷкомро аз дарду беморӣ раҳо мекунад. Ин зиндонӣ муттаҳам ба қатли фаҷеъи ду духтарбача буд, Паул батадриҷ дарёфт, ки Ҷон натанҳо сангдил набуда, балки аз нерӯе аҷиб ва шифобахш низ саршор будааст. 

## Бозигарон

## Эзоҳ
Ҳамид Ҳирод

**Ҳамид Ҳусайнзода** (, бо номи ҳунарии **Ҳамид Ҳирод** ; ) — хонандаи мусиқии попи аҳли Эрон аст.

## Фаъолияти ҳунарӣ
Аввалин оҳанги вай бо гурӯҳи «Позл Банд» дар канори Алӣ Раҳбарӣ ва Орин Баҳорӣ дар 15 исфанд 1395 бо номи «Бетоб» мунташир шуд. Дар урдибиҳишти 1396 оҳанги мустақил вай бо ном «Мастам кун» равонаи бозор шуд. Дар тирмоҳи 1396 оҳанги «Дилором»-ро ба ҳамроҳии «Позл Банд» мунташир кард, ки маврид истиқболи тайфи густурдае аз мардум қарор гирифт.

## Даргузашт
Ҳамид Ҳирод дар нахустин соатҳои рӯзи панҷшанбеи 21 исфанди 1404 (12 марти 2026) пас аз чанд соли мубориза бо бемории саратони хун (лусемия) дар Теҳрон даргузашт. Хабари даргузашти ӯро хонаводааш ва ширкати мусиқии «Овози нав» тасдиқ карданд.

## Эзоҳ

Гурӯҳ:Овозхонҳои Эрон
Гурӯҳ:Сарояндаҳои порсизабон
Интихоботи президентӣ дар Тоҷикистон (2020)

**Интихоботи навбатии Президенти Тоҷикистон** — 11 октябри соли 2020 баргузор шуд. Ин интихобот (бо назардошти интихоботи президентии соли 1990 дар ҶШС Тоҷикистон) шашумин интихоботи президентӣ дар таърихи Тоҷикистони мустақил мебошад.

## Номзадҳо

### Номзадҳои сабтиномшуда
Қарори Раиси Комиссияи марказии интихобот ва раъйпурсии Ҷумҳурии Тоҷикистон бораи бақайдгирии номзадҳо ба мансаби Президенти Ҷумҳурии Тоҷикистон 14 сентябри соли 2020 қабул гардид, ки дар он 5 номзади пешниҳодшуда сабти ном шуданд.

### Номзадҳои сабтиномнашуда
Комиссияи марказӣ бинобар ба талаботи қисми сеюми моддаи 65 Конститутсия ва қисми чоруми моддаи 24-и Қонуни конститутсионии болозикр ҷавобгӯй набудани ҳуҷҷатҳо бақайдгирии номзад ба мансаби Президенти Ҷумҳурии Тоҷикистон Саидҷаъфар Усмонзодаро, ки аз ҷониби Ҳизби Демократи Тоҷикистон пешбарӣ гардидааст, рад намуд.

## Натоиҷ
Интихоботи Президенти Тоҷикистон рӯзи 11 октябри соли 2020 бо иштироки 4 миллиону 238 ҳазору 839 интихобкунанда, ки 85,44 % шумораи умумии интихобкунандагони ба рӯйхати интихобкунандагон дохилкардашударо ташкил дода, баргузоршуда дониста шуд.

Комиссияи марказии интихобот ва раъйпурсии Ҷумҳурии Тоҷикистон шумораи овозҳои ба «тарафдорӣ» ва шумораи овозҳои «зид»-и ҳар як номзад додашударо ҳисоб намуда, натиҷаи ниҳоии онро бо чунин нишондиҳандаҳо тасдиқ менамояд:
* Эмомалӣ Раҳмон — «тарафдор» 3 миллиону 853 ҳазору 987 нафар (90,92 %);
* Латифзода Рустам Барот — «тарафдор» 128 182 нафар (3,02 %);
* Раҳматзода Рустам — «тарафдор» 90 918 нафар (2,14 %);
* Ғаффорзода Абдуҳалим Розиқ -«тарафдор» 63 082 нафар (1,49 %);
* Абдуллоев Мироҷ Санонович -«тарафдор» 49 535 нафар (1,17 %).
* 
Эмомалӣ Раҳмон аз рӯи натиҷаи ниҳоии интихобот бо гирифтани 3 миллиону 853 ҳазору 987 овози интихобкунандагони дар овоздиҳӣ иштирокнамуда, ки 90,92%-ро ташкил медиҳад, Президенти Ҷумҳурии Тоҷикистон интихобшуда ҳисобида мешавад..

## Эзоҳ

Гурӯҳ:Интихоботи президентӣ дар Тоҷикистон
Гурӯҳ:Интихобот дар Тоҷикистон
Гурӯҳ:Интихоботи соли 2020
Гурӯҳ:Тоҷикистон дар соли 2020
Гурӯҳ:Октябри соли 2020
Гурӯҳ:Рӯйдодҳои 11 октябр
Гурӯҳ:Рӯйдодҳои соли 2020
Тупак Шакур

**Ту́пак Ама́ру Шаку́р** (), ки бо тахаллусҳои **2Pac** ва **Макавели** низ маъруф аст, ҳангоми таваллуд **Лесэйн Пэ́риш Крукс** (); 16 июни 1971, Ҳарлем, Ню-Йорк - 13 сентябри 1996, Лас Вегас, Невада) – иҷрокунандаи ҳип-ҳоп, таҳиягар ва ҳунарпеша аз Ҳарлем, Ню-Йорк, баъдтар аз Окленд, Калифорния. Вай яке аз ҳунармандони бонуфузтарин дар таърих мебошад. То соли 2015 дар саросари ҷаҳон беш аз 80 миллион сабти Тупак фурӯхта шудааст. Албоми студиявии дукаратаи ӯ *All Eyez on Me*, инчунин маҷмӯаи хитҳояш, аз ҷумлаи серхаридортарин албомҳои ИМА мебошанд. *Маҷаллаи Rolling Stone* Шакурро дар мақоми 86-уми феҳристи **100 овозхони бузурги замон** ҷой додааст. Шакур ба бисёр ҳунармандони ҳип-ҳоп, аз ҷумла Эминем, Снуп Догг, Нас, Виз Халифа, Лил Вейн, Дрейк, Кендрик Ламар, 50 Cent, The Game, Nipsey Hussle ва бисёр сарояндаҳои дигар таъсири бениҳоят калон расондааст.

Қариб аксари сурудҳои Шакур дар бораи зиндагии вазнин дар гетто, зӯроварӣ, қашшоқӣ, нажодпарастӣ ва мушкилоти ҷомеаи муосир нақл мекунанд. Аксари хешовандони Тупак, аъзои гурӯҳи Палангҳои сиёҳ (Black Panthers), як созмони чапи радикалӣ африқоамрикоӣ буданд. Дар солҳои охири ҳаёти худ, Шакур мустақиман даргири рақобат байни ду соҳил буд, ки бо дигар ҳунармандон ҳип-ҳоп ва таҳиягарони мусиқӣ, аз ҷумла раҳбари соҳили шарқӣ The Notorious B.I.G. ва лейбли Bad Boy Records муноқишаҳо ба вуҷуд овард.

Дар тирамоҳи соли 1996, Шакур якчанд захми тир бардошт. Ӯ дар бемористон, пас чандин бор талош барои баланд шудан аз бистар таҳти таъсири доруҳои дардзудои сахт ба дастгоҳи сунъии гардиши хун қарор гирифт ва ниҳоятан, бо ёрии барбитуратҳо ба комаи сунъӣ гузаронида шуд. Рӯзи 13 сентябри соли 1996, сарфи назар аз кӯшишҳои табибон, хунравии дохилии Тупак бас нашуд ва ӯ дар шуъбаи эҳё ва терапияи интенсивӣ аз олам чашм пӯшид. Модараш Афени Шакур тасмим гирифт, кӯшишҳои беҳудаи пизишконро барои бозгардондани писараш бигирад. Иллати расмии марг норасоии нафас ва боздошти дил аз захмҳои зиёди тир мебошад.

## Зиндагинома

## Пайвандҳо

## Эзоҳ

## Адабиёт

* *Жан-Пйер Ҳомбах*. Tupac Amaru Shakur. - Лулу, 2012 - . 
* 

Гурӯҳ:Википедия:Статьи с переопределением значения из Викиданных
Гурӯҳ:Википедия:Мақолаҳои бо сарчашма аз Викидода
Гурӯҳ:Зодагонигузаштагони соли 1996
Гурӯҳ:Зодагони Манҳэттен
Гурӯҳ:Зодагони соли 1971
Гурӯҳ:Зодагони 16 июн
Гурӯҳ:Category:Даргузаштагони 13 сентябр
Гурӯҳ:Зодагонигузаштагони Лас-Вегас
Гурӯҳ:Сарояндаҳо аз рӯи алифбо
Гурӯҳ:Сарояндаҳои ИМА
Гурӯҳ:Рэпсароёни ИМА
Гурӯҳ:Тупак Шакур
Фалсафаи муосир

**Фалсафаи муосири Аврупо** (фалсафаи муосирии анъанаҳои фарҳангии Аврупо) фалсафаи асрҳои ХХ-XXI мебошад.

## Навъҳо
Навъҳои фалсафаи таҳлилӣ ва континенталӣ мавҷуданд.

Бархе мухолифи чунин тақсимоти фалсафаи муосир аз рӯи хатҳои ҷуғрофӣ ҳастанд.

**Фалсафаи таҳлилӣ** (Фалсафаи аналитикӣ, фалсафаи англосаксонӣ, фалсафаи англо-амрикоӣ) як равияи афкори фалсафии асри XX буда, асосан дар кишварҳои инглисизабон инкишоф ёфта, шумораи зиёди мафҳумҳо ва мактабҳои гуногунро муттаҳид мекунад.

Нуқтаҳои зерин барои фалсафаи аналитикӣ маъмуланд:

* *[[гардиши забоншиносӣ]]* - мушкилоти фалсафӣ ҳамчун дурӯғ дар соҳаи забон муайян карда мешавад, бинобар ин ҳалли онҳо бо таҳлили ибораҳои забонӣ алоқаманд аст;
* *таъкиди семантикӣ* – таваҷҷӯҳ ба масъалаҳои маъноӣ;
* *[[усули таҳлилӣ]]* - бартарӣ барои таҳлил нисбат ба дигар навъҳои мулоҳизаи фалсафӣ мебошад.

Асосгузорони фалсафаи таҳлилӣ Готлоб Фреге, Ҷорҷ Мур, Бертран Рассел ва Людвиг Витгенштейн мебошанд. 

*Фикрҳо*.  Як қатор ҳукмҳое ҳастанд, ки ҳақиқати онҳо ба ҳама маълум аст.  Масалан: «Одамон бисёранд», «Объектҳои моддӣ бисёранд».  Ба ақидаи Ҷ.Мур, вазифаи файласуф аз он иборат аст, ки барои исботи ин ҳукмҳо кӯшиш накунад ва ҳақиқати онҳоро зери шубҳа нагузорад, балки маънои онҳоро ҳарчӣ равшан ва дақиқ тахлил кунад.  Аз Мур, ҷунбиши таҳлилӣ дар фалсафаи бритониёӣ такони ҷиддӣ гирифт.

**Фалсафаи континенталӣ** - истилоҳест барои муайян кардани яке аз ду анъанаи асосии фалсафаи муосири Ғарб истифода мешавад. Ин ном барои фарқ кардани ин анъана аз фалсафаи англо-амрикоӣ ё аналитикӣ истифода шудааст, зеро дар замоне, ки ин тафовут бори аввал қайд карда мешуд (миёнаҳои асри XX) фалсафаи континенталӣ услуби бартаридоштаи фалсафа дар қитъаи Аврупо буд.

Ба таври умум пазируфта мешавад, ки фалсафаи континенталӣ падидоршиносӣ, экзистенсиализм, ҳерменевтика, структурализм, постструктурализм ва постмодернизм, деконструксия, назарияи интиқодӣ ба маънои мактаби Франкфурт, психоанализ, корҳои Фридрих Ниче ва Сорен Киеркегорд, аксари бахшҳои марксизмӣ ва фалсафаи марксизмро дар бар мегирад.

## Фалсафаи иҷтимоии муосир
Муваффақиятҳои пешрафти илмию техникӣ дар якҷоягӣ бо баланд бардоштани шуур ба дараҷаи мутлақ (раванде, ки бо равшангарӣ ба асри маърифат мерасад) ва асбобсозии куллии он боиси тоталитаризм гардид, ки ҷавоби он ба мушкилоти фалсафаи иҷтимоии муосир мебошад.  Дар баробари ин, тоталитаризм ба маънои на танҳо ҳамчун режим дар ИҶШС ва Рейхи сеюм, балки ҳамчун «тоталитаризми истеъмолӣ» дар Аврупои Ғарбӣ ва ИМА низ фаҳмида мешавад.
## Эзоҳ

## Адабиёт
* Беляев, И. А. Антропологический ландшафт современной философии  / И. А. Беляев // Вестник Российского философского общества. – 2021. – № 3-4(97-98). – С. 19-31. – DOI 10.21146/1606-6251-2021-3/4-19-31. – EDN GOQQQR.
* 

## Пайвандҳо
Гурӯҳ:Фалсафаи муосир
Фалсафаи таҳлилӣ

**Фалсафаи таҳлилӣ** () — мактабе фалсафист, ки дар оғози қарни бистум дар кишварҳои инглисизабон табдил ба мактаби ғолиб шуд. Имрӯза дар Биритониё ИМА, Конодо, Австралия, Зеландияи Нав ва Скандинавия бештар депортмонҳои донишгоҳии фалсафаи худро ба унвони депортмонҳои «фалсафаи таҳлилӣ» муаррифӣ мекунанд.

Фалсафаи таҳлилӣ як равияи фалсафаи муосири ингилисию амрикоист, ки таҳлили воситаҳои забонию мафҳумии маърифатиро вазифаи фалсафа медонад; як навъи неопозитивизм.

## Равияҳои асосӣ

* Фалсафаи таҳлили мантиқӣ, ки истилоҳҳои мантиқи риёзии муосирро ҳамчун воситаи таҳлил истифода мебарад. Ба он импиризми мантиқӣ (Р. Карнап, К. Гемпел, Ф. Франк) ва прагматизми мантиқӣ (У. Куайн, Н. Гудмеп) дохил мешаванд; 
* Фалсафаи забоншинохтӣ, ки моҳияти ҷаҳонбинии фалсафиро аз байн бурда, онро бо тадқиқоти мантиқӣ ё забоншинохтӣ иваз карданӣ мешавад.

## Эзоҳ

* 


Гурӯҳ:Самтҳои фалсафаи муосир
Рӯзи ҷаҳонии мардумсолорӣ

**Рӯзи ҷаҳонии мардумсолорӣ** () — як рӯйдоди солона аст, ки дар 15 сентябр баргузор мешавад. Созмони Милали Муттаҳид ба манзури пуштибонӣ аз ҷунбишҳои зиддиистибдодӣ 15 сентябрро Рӯзи ҷаҳонии демукросӣ номидааст.

## Эзоҳ

Гурӯҳ:Рӯзҳои ҷаҳонии СММ
Гурӯҳ:Мардумсолорӣ
Гурӯҳ:Ҷашнҳои 15 сентябр
Гурӯҳ:15 сентябр
Сиа

**Си́а Кейт Изобе́л Фе́рлер** (, тав. 18 декабри 1975, Аделаида, Австралияи Ҷанубӣ, Австралия), маъруф бо номи **Сиа** (, ˈsiːəiːə) — сароянда ва муаллифи сурудҳо дар усули ҷази эҳсосӣ ва поп, ҳамчунин ҳунарпеша аз Австралия. Албоми аввалинаш соли 1997 баромад, аммо муваффақияти тиҷоратӣ бо баромади албоми *Some People Have Real Problems дар соли 2008 ба даст омад.* Дар соли 2010 Сиа соҳиби 6 номзадӣ дар  гашт ва дар номинатсияҳои «албоми мустақилонаи беҳтарин», «беҳтарин поп-албом» ва «беҳтарин видео» ғолиб омад. Соли 2014 суруди «Chandelier» соҳиби 4 номзадӣ дар ҷоизаи «Грэмми» дар номинатсияи  «Сабти сол», «Суруди сол», «Беҳтарин иҷрои поп», «Беҳтарин видеои мусиқӣ».

## Зиндагинома
Сиа 18 декабри соли 1975 дар шаҳри Аделаида, Австралияи Ҷанубӣ таваллуд ва калон шуд. Падараш Фил Б. Колсон мусиқидон дар гурӯҳҳои мусиқии гуногун буд.  Модараш Лоэн Ферлер сароянда, муаллифи сурудҳо ва мусиқинавоз буд. Волидонаш аъзои гурӯҳи мусиқии жанри ракабилли-коллективи The Soda Jerx буданд.

## Ҳаёти шахсӣ

## Фаъолият

## Дискография

* *OnlySee* (1997)
* *Healing Is Difficult* (2001)
* *Colour the Small One* (2004)
* *Some People Have Real Problems* (2008)
* *We Are Born* (2010)
* *1000 Forms of Fear* (2014)
* *This Is Acting* (2016)
* *Everyday Is Christmas* (2017)
* *Music* (2021)
* *Reasonable Woman* (2024)

## Филмография

## Эзоҳ

## Пайвандҳо

* Сомонаи расмӣ

Гурӯҳ:Википедия:Статьи с переопределением значения из Викиданных
Гурӯҳ:Сарояндаҳо аз рӯи алифбо
Гурӯҳ:Википедиа:Зиндагиномаи муосирон
Гурӯҳ:Зодагони соли 1975
Гурӯҳ:Зодагони 18 декабр
Гурӯҳ:Сарояндаҳои Австралия
Гурӯҳ:Сарояндагон аз рӯи алифбо
Гурӯҳ:Сарояндаҳои асри XX
Гурӯҳ:Сарояндаҳои асри XXI
Гурӯҳ:Оҳангсозон аз рӯи алифбо
Гурӯҳ:Оҳангсозони Австралия
Гурӯҳ:Зодагони Аделаида